กฎกระทรวง
กฎกระทรวง
ฉบับที่
40 (พ.ศ. 2537)
ออกตามความในพระราชบัญญัติควบคุมอาคาร
พ.ศ.
2522
---------------

 อาศัยอำนาจตามความในมาตรา
5 (3) และมาตรา 8 (10) แห่งพระราชบัญญัติ
ควบคุมอาคาร พ.ศ. 2522
รัฐมนตรีว่าการกระทรวงมหาดไทยโดยคำแนะนำของคณะกรรมการ
ควบคุมอาคารออกกฎกระทรวงไว้ ดังต่อไปนี้
 ข้อ
1 ในกฎกระทรวงนี้
 "บริเวณที่
1" หมายความว่า พื้นที่ในบริเวณที่ด้านเหนือจดเขตถนนสายวัดญาณ
สังวรารามวรมหาวิหาร - บ้านซากแง้ว ฟากใต้ เขตถนนสายวัดญาณสังวรารามวรมหาวิหาร
- 
ทางหลวงแผ่นดินหมายเลข 331 ฟากใต้
แนวเขตที่วัดญาณสังวรารามวรมหาวิหาร และเขตถนน
สุขุมวิท - วัดญาณสังวรารามวรมหาวิหาร - บ้านซากแง้ว ฟากใต้
ด้านตะวันออกจดเขตถนนรอบ
เขาชีโอน ฟากตะวันตก
และเส้นตรงที่ลากเชื่อมระหว่างจุดที่แนวเขตถนนรอบเขาชีโอนตัดกับแนว
เส้นขนานระยะ 300 เมตรกับศูนย์กลางถนนสุขุมวิท กม.161 -
หนองจับเต่า - ถนนยุทธศาสตร์ 
ฟากเหนือ
กับจุดที่แนวเขตถนนรอบเขาชีจรรย์ตัดกับแนวเส้นขนานระยะ 800 เมตร กับศูนย์กลาง
ถนนสุขุมวิท กม. 161 - หนองจับเต่า - ถนนยุทธศาสตร์ ฟากใต้
ด้านใต้จดเขตถนนรอบเขาชีจรรย์ 
ฟากตะวันตก และแนวเขตเขาชีจรรย์
ด้านตะวันตกจดเส้นตรงที่ลากเชื่อมระหว่างจุดที่แนวเขตถนน
สายวัดญาณสังวรารามวรมหาวิหาร -
บ้านซากแง้วตัดกับแนวเขตถนนสุขุมวิท - วัดญาณสังวราราม
วรมหาวิหาร - บ้านซากแง้ว
กับจุดที่แนวเขตเขาชีจรรย์ตัดกับแนวเขตถนนสาธารณะ
 "บริเวณที่
2" หมายความว่า
 พื้นที่ในบริเวณที่วัดจากเขตทางทั้งสองข้างของถนนสุขุมวิท
- วัดญาณสังวราราม
วรมหาวิหาร - บ้านซากแง้ว ออกไปข้างละ 300 เมตร
โดยเริ่มจากเขตทางหลวงแผ่นดินหมายเลข 3 
ฟากตะวันออกไปทางทิศตะวันอออกจนจดเขตทางหลวงแผ่นดินหมายเลข
331 ฟากตะวันตก เว้นแต่
พื้นที่ในบริเวณที่ 1
และพื้นที่ในบริเวณที่วัดญาณสังวรารามวรมหาวิหาร
 พื้นที่ในบริเวณที่วัดจากเขตทางทั้งสองข้างของถนนสุขุมวิท
กม. 161 - 
หนองจับเต่า - ถนนยุทธศาสตร์ ออกไปข้างละ 300 เมตร
โดยเริ่มจากเขตทางหลวงแผ่นดินหมายเลข 3 
ฟากตะวันออก ไปทางทิศตะวันออกจนจดเขตทางหลวงแผ่นดินหมายเลข
331 ฟากตะวันตก เว้นแต่
พื้นที่ในบริเวณที่ 1 และพื้นที่ในบริเวณเขาชีจรรย์
 "บริเวณที่
3" หมายความว่า
 พื้นที่ในบริเวณที่วัดจากแนวเขตบริเวณที่
2 ด้านทิศเหนือของถนนสุขุมวิท - 
วัดญาณสังวรารามวรมหาวิหาร - บ้านซากแง้ว ออกไปอีก 500 เมตร
โดยเริ่มจากเขตทางรถไฟ
สายตะวันออก ฟากตะวันออก
ไปทางทิศตะวันออกจนจดเขตทางหลวงแผ่นดินหมายเลข 331 
เว้นแต่พื้นที่ในบริเวณที่ 1
และพื้นที่ในบริเวณที่วัดญาณสังวรารามวรมหาวิหาร
 พื้นที่ในบริเวณที่อยู่ระหว่างบริเวณที่
2 ซึ่งอยู่ด้านทิศตะวันตกของบริเวณที่ 1 
โดยเริ่มจากเขตทางหลวงแผ่นดินหมายเลข 3 ฟากตะวันออก
ไปทางทิศตะวันออกจนจดแนวเขต
บริเวณที่ 1 ด้านตะวันตก
 พื้นที่ในบริเวณที่อยู่ระหว่างบริเวณที่
2 ซึ่งอยู่ด้านทิศตะวันออกของบริเวณที่ 1 
โดยเริ่มจากแนวเขตบริเวณที่ 1 ด้านตะวันออก ไปทางทิศตะวันออกจนจดแนวเขตทางหลวงแผ่นดิน
หมายเลข 331 ฟากตะวันตก
 พื้นที่ในบริเวณที่วัดจากแนวเขตบริเวณที่
2 ด้านทิศใต้ของถนนสุขุมวิท กม. 161 - 
หนองจับเต่า - ถนนยุทธศาสตร์ ออกไปอีก 500 เมตร
โดยเริ่มจากเขตทางรถไฟสายตะวันออก 
ฟากตะวันออก ไปทางทิศตะวันออกจนจดเขตทางหลวงแผ่นดินหมายเลข
331 ฟากตะวันตก เว้นแต่
พื้นที่ในบริเวณที่ 1 และพื้นที่ในบริเวณเขาชีจรรย์
 ทั้งนี้
ตามแผนที่ท้ายกฎกระทรวงนี้
 ข้อ
2 ให้กำหนดพื้นที่บางส่วนในท้องที่อำเภอบางละมุง และอำเภอสัตหีบ จังหวัด
ชลบุรี ภายในบริเวณแนวเขตตามแผนที่ท้ายกฎกระทรวงนี้
เป็นบริเวณห้ามก่อสร้างอาคารชนิดและ
ประเภทดังต่อไปนี้
 (ก)
ภายในบริเวณที่ 1 ห้ามมิให้บุคคลใดก่อสร้างอาคารใด ๆ เว้นแต่อาคาร
อยู่อาศัยประเภทบ้านเดี่ยวที่มีความสูงไม่เกิน 8 เมตร
โดยอาคารแต่ละหลังตั้งห่างกันไม่น้อยกว่า 
4 เมตร ห่างเขตที่ดินของผู้อื่นไม่น้อยกว่า 2 เมตร และมีที่ว่างโดยรอบอาคารไม่น้อยกว่า
75 ของ
ที่ดินที่ขออนุญาตก่อสร้างอาคารนั้น
 (ข)
ภายในบริเวณที่ 2 ห้ามมิให้บุคคลใดก่อสร้างอาคาร ดังต่อไปนี้
 (1)
ตลาดที่มีพื้นที่เกิน 100 ตารางเมตร
 (2)
โรงมหรสพตามกฎหมายว่าด้วยการป้องกันภยันอันตรายอันเกิดแต่การเล่น
มหรสพ
 (3)
สถานบริการตามกฎหมายว่าด้วยสถานบริการ
 (4)
ฌาปนสถานตามกฎหมายว่าด้วยสุสานและฌาปนสถาน
 (5)
โรงซ่อม สร้าง หรือบริการยวดยานที่ขับเคลื่อนด้วยเครื่องยนต์ทุกชนิด
 (6)
อาคารเลี่ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกัน
เกิน 20 ตารางเมตร
 (7)
อาคารที่มีความสูงเกิน 12 เมตร
 (8)
หอถังน้ำที่มีความสูงเกิน 15 เมตร
 (9)
คลังสินค้าที่มีพื้นที่เกิน 100 ตารางเมตร
 (10)
อาคารที่มีพื้นที่รวมกันทุกชั้นในหลังเดียวกันเกิน 1,000 ตารางเมตร
 (11)
โรงงานที่ใช้เครื่องจักรที่มีกำลังรวมตั้งแต่ห้าแรงม้า หรือเทียบเท่าขึ้นไปหรือ
ที่ใช้คนงานตั้งแต่สิบคนขึ้นไป
 (12)
สถานที่เก็บน้ำมันเชื้อเพลิงเพื่อการจำหน่ายขาย และสถานีบริการน้ำมัน
เชื้อเพลิงตามกฎหมายว่าด้วยการเก็บรักษาน้ำมันเชื้อเพลิง
 (13)
สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซ
ปิโตรเลียมเหลว
 (14)
โรงฆ่าสัตว์
 (ค)
ภายในบริเวณที่ 3 ห้ามมิให้บุคคลใดก่อสร้างอาคาร ดังต่อไปนี้
 (1)
อาคารตาม (ข) (3) (4) (7) (8) (11) (12) (13) และ (14)
 (2)
อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกัน
เกิน 100 ตารางเมตร
 (3)
คลังสินค้าที่มีพื้นที่เกิน 200 ตารางเมตร
 การวัดความสูงให้วัดจากระดับพื้นดินถึงส่วนที่สูงที่สุดของอาคาร
 ข้อ
3 ภายในบริเวณพื้นที่ที่กำหนดตามข้อ 2 ห้ามมิให้บุคคลใดดัดแปลงหรือ
เปลี่ยนแปลงการใช้อาคารใด ๆ
ให้เป็นอาคารชนิดหรือประเภทที่มีลักษณะต้องห้ามตามที่กำหนด
ในข้อ 2
 ข้อ
4 กฎกระทรวงนี้มิให้ใช้บังคับแก่การก่อสร้าง ดัดแปลง หรือเปลี่ยนแปลง
การใช้อาคาร ดังต่อไปนี้
 (1)
อาคารของทางราชการ
 (2)
อาคารขององค์การของรัฐที่จัดตั้งขึ้นตามกฎหมายที่ใช้ในกิจการขององค์การ
หรือใช้เพื่อสาธารณประโยชน์
 (3)
เขื่อน สะพาน อุโมงค์ ทางหรือท่อระบายน้ำ รั้ว กำแพง ประตูและสระว่ายน้ำ
 ข้อ
5 อาคารที่มีอยู่แล้วในพื้นที่ที่กำหนดไว้ตามข้อ 2 ก่อนหรือในวันที่กฎกระทรวงนี้
ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้
แต่ห้ามดัดแปลงหรือเปลี่ยนการใช้อาคาร
ดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ
2
 ข้อ
6 อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยน
การใช้ตามกฎหมายว่าด้วยการควบคุมอาคาร
หรือที่ได้รับอนุญาตตามกฎหมาย เฉพาะว่าด้วย
กิจการนั้นก่อนวันที่กฎกระทรวงนี้ใช้บังคับ และยังก่อสร้าง
ดัดแปลง หรือเปลี่ยนการใช้ไม่แล้วเสร็จ 
ให้ได้รับยกเว้นไม่ต้องปฏิบัติตามกฎกระทรวงนี้
แต่จะขอเปลี่ยนแปลงการอนุญาตหรือการแจ้ง
ให้เป็นการขัดต่อกฎกระทรวงนี้ไม่ได้

 ให้ไว้
ณ วันที่ 4 กรกฎาคม พ.ศ. 2537
  พลเอก
ชวลิต ยงใจยุทธ
  รัฐมนตรีว่าการกระทรวงมหาดไทย

+----------------------------------------------------------------------------------------------------------------+
หมายเหตุ:- เหตุผลในการประกาศใช้กฎกระทรวงฉบับนี้ คือ
เนื่องจากได้มีการประกาศกระทรวง
มหาดไทย เรื่อง กำหนดบริเวณห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบาง
ประเภท ในท้องที่บางส่วนในอำเภอบางละมุง และอำเภอสัตหีบ
จังหวัดชลบุรี ลงวันที่ 7 กรกฎาคม 
พ.ศ. 2536 ซึ่งมีผลบังคับตั้งแต่วันที่ 28 กรกฎาคม พ.ศ.
2536 เป็นต้นมา แต่มาตรา 13 วรรคสอง 
แห่งพระราชบัญญัติควบคุมอาคาร พ.ศ. 2522 บัญญัติว่า
ถ้าไม่มีการออกกฎกระทรวงหรือข้อบัญญัติ
ท้องถิ่นภายในหนึ่งปีนับแต่วันที่ประกาศนั้นมีผลใช้บังคับ
ให้ประกาศดังกล่าวเป็นอันยกเลิก และ
โดยที่สมควรห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภทภายในบริเวณ
ดังกล่าวต่อไป เพื่อประโยชน์ในด้านการรักษาคุณภาพสิ่งแวดล้อม
การสถาปัตยกรรมและการควบคุม
ความหนาแน่นของอาคาร จึงจำเป็นต้องออกกฎกระทรวงนี้